ΑΠΟΦΑΣΕΙΣ
Αριθμ. 14080
Α. Επανίδρυση Προγράμματος Μεταπτυχιακών
Σπουδών του Τμήματος Ιστορίας και Αρχαιολογίας της Φιλοσοφικής Σχολής του Πανεπιστημί-
ου Ιωαννίνων με τίτλο: «Βυζαντινές Σπουδές»
Β. Έγκριση Εσωτερικού Κανονισμού Λειτουργίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
(αριθμ. συν. 1046/5/26.4.2018, Θέμα 2ο)
Έχοντας υπόψη:
1. Το π.δ. 746/1970 «Περί Ιδρύσεως Πανεπιστημίου
εν Ιωαννίνοις».
2. Το π.δ. 105/5.6.2013 «Μετονομασία Τμήματος
και ίδρυση-συγκρότηση, κατάργηση και ανασυγκρότηση Σχολών στο Πανεπιστήμιο Ιωαννίνων» (ΦΕΚ
137/5.6.2013, τ.Α΄).
3. Τις διατάξεις του ν. 4485/2017 (ΦΕΚ Α΄ 114), και ειδικότερα τα άρθρα 30 έως και 37,45 και 85.
4. Τις διατάξεις του ν. 4521/2018 (ΦΕΚ Α΄ 38) άρθρο
19, παρ. 7.
5. Την υπ’ αριθμ. 163204/21/29.9.2017 εγκύκλιο του
Υπουργείου Παιδείας, Έρευνας και Θρησκευμάτων.
6. Την υπ’ αριθμ. 216772/Ζ1/8.12.2017 υπουργική
απόφαση (ΦΕΚ Β΄ 4334/12.12.2017) με τίτλο «Τρόπος
κατάρτισης του αναλυτικού προϋπολογισμού λειτουργίας και της έκθεσης βιωσιμότητας των προγραμμάτων
μεταπτυχιακών σπουδών».
7. Την υπ’ αριθμ. 26407/Ζ1/15.2.2018 εγκύκλιο του
Υπουργείου Παιδείας, Έρευνας και Θρησκευμάτων.
8. Το υπ’ αριθμ. πρωτ. 45070/Ζ1/19.3.2018 έγγραφο
του Γενικού Γραμματέα του Υπουργείου Παιδείας, Έρευνας και Θρησκευμάτων.
9. Τις διατάξεις του ν. 4009/2011 (ΦΕΚ Α΄ 195) όπως
τροποποιήθηκαν και ισχύουν.
10. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (ΦΕΚ Α΄ 83) όπως τροποποιήθηκαν και ισχύουν.
11. Τις διατάξεις του ν. 3374/2005 (ΦΕΚ Α΄ 189/2.8.2005)
«Διασφάλιση της ποιότητας στην ανώτατη εκπαίδευση.
Σύστημα μεταφοράς και συσσώρευσης πιστωτικών μονάδων - Παράρτημα Διπλώματος», όπως τροποποιήθηκε
και ισχύει.
12. Τις διατάξεις του άρθρου 90 Κώδικα νομοθεσίας
για την Κυβέρνηση και τα Κυβερνητικά Όργανα» που
κυρώθηκε με το άρθρο 1ο του π.δ. 63/2006 ΦΕΚ (98 τ.Α΄).
13. Την υπ’ αριθμ. 208477/Ζ1 υπουργική απόφαση
(ΦΕΚ Β΄ 3610/31.12.2014) με τίτλο «Αντικατάσταση της
υπ’ αριθμ. Β7/525 (ΦΕΚ 1006/τ.Β΄/25.9.1998) όπως τροποποιήθηκε με νεότερες αποφάσεις και αφορά στο δι-
ατμηματικό Πρόγραμμα Μεταπτυχιακών Σπουδών του
Τμήματος Ιστορίας και Αρχαιολογίας και του Τμήματος
Φιλολογίας του Πανεπιστημίου Ιωαννίνων με τίτλο: «Μεσαιωνικές Σπουδές» - Αναμόρφωση του Προγράμματος».
14. Το έγγραφο της Α.Δ.Ι.Π από το οποίο προκύπτει ότι
έχει ολοκληρωθεί η Εξωτερική Αξιολόγηση του Τμήματος
Ιστορίας και Αρχαιολογίας του Πανεπιστημίου Ιωαννίνων.
15. Την απόφαση της Συνέλευσης του Τμήματος Ιστορίας και Αρχαιολογίας (αριθμ. συν. 407/21.3.2018) στην
οποία εγκρίθηκαν η επανίδρυση του ΠΜΣ με τίτλο «Βυζαντινές Σπουδές» καθώς και ο εσωτερικός κανονισμός
λειτουργίας του εν λόγω προγράμματος.
16. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του Κρατικού
Προϋπολογισμού, αποφασίζουμε:
Α. Την επανίδρυση και λειτουργία από το ακαδημαϊκό
έτος 2018-2019 Προγράμματος Μεταπτυχιακών Σπουδών (ΠΜΣ) του Τμήματος Ιστορίας και Αρχαιολογίας της
Φιλοσοφικής Σχολής του Πανεπιστημίου Ιωαννίνων, με
τίτλο «Βυζαντινές Σπουδές», σύμφωνα με τις διατάξεις
της απόφασης αυτής και τις διατάξεις του ν. 4485/2017
(ΦΕΚ 114 τ.Α΄).
Άρθρο 1
Γενικές Διατάξεις
Το Τμήμα Ιστορίας και Αρχαιολογίας της Φιλοσοφικής Σχολής του Πανεπιστημίου Ιωαννίνων οργανώνει
και λειτουργεί από το Ακαδημαϊκό Έτος 2018-2019 το
Πρόγραμμα Μεταπτυχιακών Σπουδών (Π.Μ.Σ.) «Βυζαντινές Σπουδές» σύμφωνα με τις κείμενες διατάξεις.
Τη διοικητική υποστήριξη του προγράμματος και την
απονομή διπλώματος αναλαμβάνει το Τμήμα Ιστορίας
και Αρχαιολογίας της Φιλοσοφικής Σχολής του Πανεπιστημίου Ιωαννίνων. Το πρόγραμμα έχει τη δυνατότητα
να συνάπτει συμφωνίες συνεργασίας με ερευνητικούς
φορείς ή άλλους οργανισμούς για την υλοποίηση των
στόχων του, έπειτα από απόφαση της Συγκλήτου του
Πανεπιστημίου Ιωαννίνων.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
21 Μαΐου 2018
ΤΕΥΧΟΣ  ΔΕΥΤΕΡΟ
Αρ. Φύλλου 1796
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1796/21.05.2018
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών (Π.Μ.Σ.) «Βυζαντινές Σπουδές», στο οποίο συμμετέχουν οι Τομείς α)
Αρχαίας και Μεσαιωνικής Ιστορίας και β) Αρχαιολογίας
και Ιστορίας της Τέχνης του Τμήματος Ιστορίας και Αρχαιολογίας της Φιλοσοφικής Σχολής του Πανεπιστημίου
Ιωαννίνων, παρέχει σε επιλεγμένους, κατόπιν εξετάσεων,
πτυχιούχους συστηματικές και ειδικές σπουδές, οι οποίες
οδηγούν στην απόκτηση Διπλώματος Μεταπτυχιακών
Σπουδών (Δ.Μ.Σ.). Το Π.Μ.Σ. εξειδικεύεται στις ακόλουθες κατευθύνσεις: α) Βυζαντινή Ιστορία και β) Βυζαντινή
Αρχαιολογία και Τέχνη. Το Π.Μ.Σ. στοχεύει στην προαγωγή της γνώσης και την ανάπτυξη της έρευνας μέσω
της διαμόρφωσης ειδικών επιστημόνων σε επιμέρους
γνωστικά αντικείμενα του Βυζαντινού Πολιτισμού, του
φαινομένου Βυζάντιο γενικότερα αλλά και των μορφών
επιβίωσης του Βυζαντινού Πολιτισμού και κατά την μεταβυζαντινή και οθωμανική περίοδο. Ως εκ τούτων, το
Πρόγραμμα επιδιώκει την πολυδιάστατη εξέταση ποικίλων φαινομένων του βυζαντινού κόσμου, μέσα από
μια διαχρονική προσέγγιση, από την πρώιμη βυζαντινή
περίοδο έως τα μεταβυζαντινά χρόνια, με διεπιστημονική αντίληψη.
Οι βασικοί άξονες του Π.Μ.Σ. συνοψίζονται ως εξής:
• Υψηλού επιπέδου Μεταπτυχιακές Σπουδές.
• Εξειδικευμένη και εις βάθος κατάρτιση στους ως άνω
επιστημονικούς κλάδους και στις σύγχρονες εξελίξεις
των βυζαντινών σπουδών.
• Προώθηση νέων τεχνολογιών στην έρευνα και μελέτη
των βυζαντινών επιστημών.
• Δημιουργία επιστημόνων με τις απαιτούμενες δεξιότητες για επαγγελματική αποκατάσταση στον ακαδη-
μαϊκό, δημόσιο και ιδιωτικό τομέα.
• Επαρκής κατάρτιση, η οποία θα οδηγεί περαιτέρω σε
σπουδές επιπέδου διδακτορικής διατριβής.
Άρθρο 3
Μεταπτυχιακοί Τίτλοι
Το Π.Μ.Σ. «Βυζαντινές Σπουδές» απονέμει Δίπλωμα
Μεταπτυχιακών Σπουδών στις εξής κατευθύνσεις:
α) Βυζαντινής Ιστορίας.
β) Βυζαντινής Αρχαιολογίας και Τέχνης.
Άρθρο 4
Κατηγορίες Πτυχιούχων
Στο Π.Μ.Σ «Βυζαντινές Σπουδές» γίνονται δεκτοί κάτοχοι του πρώτου κύκλου σπουδών Α.Ε.Ι. της ημεδαπής ή
ομοταγών αναγνωρισμένων Ιδρυμάτων της αλλοδαπής
συναφούς ή συγγενούς γνωστικού αντικειμένου με το
γνωστικό αντικείμενο του Π.Μ.Σ.
Άρθρο 5
Χρονική Διάρκεια
Η επιτυχής περάτωση του κύκλου μεταπτυχιακών
σπουδών πρέπει να ολοκληρωθεί, το αργότερο, εντός
τεσσάρων Ακαδημαϊκών εξαμήνων από την εγγραφή
του φοιτητή στο Π.Μ.Σ. προσαυξημένο κατά δύο εξάμηνα, συμπεριλαμβανομένου και του χρόνου εκπόνησης
διπλωματικής εργασίας.
Άρθρο 6
Πρόγραμμα Μαθημάτων
Για την απόκτηση Δ.Μ.Σ. στο Π.Μ.Σ. «Βυζαντινές Σπουδές», οι μεταπτυχιακοί φοιτητές του Π.Μ.Σ. οφείλουν να
παρακολουθήσουν και να περατώσουν επιτυχώς κύκλο
μεταπτυχιακών μαθημάτων δύο ακαδημαϊκών Ετών, ήτοι
τεσσάρων εξαμήνων σύμφωνα με το πρόγραμμα μαθημάτων. Το αναλυτικό περιεχόμενο των μαθημάτων
περιλαμβάνεται στον Οδηγό Σπουδών του Τμήματος
με μέριμνα της Σ.Ε. του Π.Μ.Σ. Τα μαθήματα είναι εξαμηνιαία, όπως το εξάμηνο ορίζεται από το Ακαδημαϊκό
Ημερολόγιο της Σχολής. Στην εκπαιδευτική διαδικασία
του Π.Μ.Σ., εκτός από την παρακολούθηση και εξέταση
των μεταπτυχιακών μαθημάτων και την εκπόνηση διπλωματικής εργασίας, περιλαμβάνονται: εκπαιδευτικές
εκδρομές, επιτόπιες έρευνες, επισκέψεις σε μουσεία και
συλλογές, επισκέψεις σε ανασκαφές, καθώς και κάθε
άλλη δραστηριότητα που ενισχύει το εκπαιδευτικό και
ερευνητικό έργο του Π.Μ.Σ. Το πρόγραμμα σπουδών
του Π.Μ.Σ. «Βυζαντινές Σπουδές», ανά κατεύθυνση είναι
το παρακάτω:
α. Κατεύθυνση: «Βυζαντινή Ιστορία»
Το ακαδημαϊκό πρόγραμμα της κατεύθυνσης «Βυζαντινή Ιστορία» περιλαμβάνει μαθήματα επιλογής με τη
μορφή σεμιναρίων. Για την ολοκλήρωση του προγράμματος σπουδών συνολικού αριθμού 120 ECTS και την
απονομή του Διπλώματος Μεταπτυχιακών Σπουδών
(Δ.Μ.Σ.) απαιτείται η παρακολούθηση: α) Δύο υποχρεωτικών μαθημάτων κατά το πρώτο εξάμηνο σπουδών.
β) Δύο υποχρεωτικών μαθημάτων κατά την διάρκεια
του δευτέρου εξαμήνου σπουδών. γ) Δύο υποχρεωτικών
μαθημάτων κατά το τρίτο εξάμηνο σπουδών δ) Η εκπόνηση της υποχρεωτικής διπλωματικής εργασίας κατά
τη διάρκεια του τέταρτου εξαμήνου σπουδών. Από τα
έξι μαθήματα τα τέσσερα είναι της Βυζαντινής Ιστορίας,
ένα της Βυζαντινής Αρχαιολογίας και Τέχνης και ένα της
Βυζαντινής Φιλολογίας.
β. Κατεύθυνση: «Βυζαντινή Αρχαιολογία και Τέχνη»
Το ακαδημαϊκό πρόγραμμα της κατεύθυνσης «Βυζαντινή Αρχαιολογία και Τέχνη» περιλαμβάνει μαθήματα
επιλογής με τη μορφή σεμιναρίων. Για την ολοκλήρωση
του προγράμματος σπουδών συνολικού αριθμού 120
ECTS και την απονομή του Διπλώματος Μεταπτυχιακών
Σπουδών (Δ.Μ.Σ.) απαιτείται η παρακολούθηση: α) Δύο
υποχρεωτικών μαθημάτων κατά το πρώτο εξάμηνο
σπουδών. β) Δύο υποχρεωτικών μαθημάτων κατά την
διάρκεια του δευτέρου εξαμήνου σπουδών. γ) Δύο υποχρεωτικών μαθημάτων κατά το τρίτο εξάμηνο σπουδών
δ) Η εκπόνηση της υποχρεωτικής διπλωματικής εργασίας κατά τη διάρκεια του τέταρτου εξαμήνου σπουδών.
Από τα έξι μαθήματα τα τέσσερα είναι της Βυζαντινής
Αρχαιολογίας και Τέχνης, ένα της Βυζαντινής Ιστορίας
και ένα της Βυζαντινής Φιλολογίας.
Θεματικά πεδία μαθημάτων:
Α) Βυζαντινή Ιστορία: (Θεσμοί, Δίκαιο, Εκκλησία, Κοινωνία, Διοίκηση και Οικονομία, Παιδεία, Εξωτερική Πο-
λιτική, Ιστορική Γεωγραφία, Σχέσεις με άλλους λαούς και
Βοηθητικές Επιστήμες)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1796/21.05.2018
Β) Βυζαντινή Αρχαιολογία και Τέχνη: (Αρχιτεκτονική,
Μνημειακή Ζωγραφική, Εικόνες, Εικονογραφημένα Χειρόγραφα, Μικροτεχνία, Γλυπτική, Μνημειακή Τοπογρα-
φία, Κοπτική Τέχνη, Μεταβυζαντινή Τέχνη, Αλληλεπιδράσεις με την Τέχνη άλλων λαών και Βοηθητικές Επιστήμες)
Γ) Βυζαντινή Φιλολογία: (Ιστοριογραφία- Χρονογραφία, Επιστολογραφία, Κριτική και Έκδοση κειμένων, Αγι-
ολογία, Ποίηση και Υμνογραφία)
Το κάθε υποχρεωτικό μεταπτυχιακό μάθημα και στις
δυο κατευθύνσεις του Π.Μ.Σ., απονέμει 15 ECTS. Η μεταπτυχιακή διπλωματική εργασία απονέμει 30 ECTS. Το
Π.Μ.Σ. απονέμει συνολικά 120 ECTS.
Άρθρο 7
Αριθμός εισακτέων
Η κατανομή των θέσεων εισακτέων στο Π.Μ.Σ. «Βυζαντινές Σπουδές», ανά κατεύθυνση, κατά μέγιστον έχει
ως εξής:
Κατεύθυνση Βυζαντινής Ιστορίας: Δέκα (10) θέσεις.
Κατεύθυνση Βυζαντινής Αρχαιολογίας και Τέχνης:
Δέκα (10) θέσεις.
Άρθρο 8
Προσωπικό
Το Π.Μ.Σ. «Βυζαντινές Σπουδές» του Τμήματος Ιστορίας και Αρχαιολογίας διαθέτει επαρκές προσωπικό,
για την απρόσκοπτη λειτουργία του. Το διδακτικό έργο
επιτελείται κατ’ αρχήν από ενεργά και αφυπηρετήσαντα
μέλη Δ.Ε.Π. των Τομέων Αρχαίας και Μεσαιωνικής Ιστορίας και Αρχαιολογίας και Ιστορίας της Τέχνης του Τμή-
ματος Ιστορίας και Αρχαιολογίας οι οποίοι κατέχουν ίδιο
ή συναφές γνωστικό αντικείμενο με το αντικείμενο του
Π.Μ.Σ., από μέλη Δ.Ε.Π άλλων Τμημάτων του Πανεπιστημίου Ιωαννίνων, έπειτα από αιτιολογημένη απόφαση της
Συνέλευσης του Τμήματος Ιστορίας και Αρχαιολογίας για
την ανάθεση σχετικού διδακτικού έργου, από επισκέπτες
καταξιωμένους επιστήμονες της ημεδαπής και αλλοδαπής, οι οποίοι έχουν θέση ή προσόντα Καθηγητή ή ερευ-
νητή σε ερευνητικό κέντρο, καλλιτέχνες ή επιστήμονες
αναγνωρισμένου κύρους με εξιδεικευμένες γνώσεις ή
σχετική εμπειρία στο γνωστικό αντικείμενο του Π.Μ.Σ.,
καθώς και από διδάσκοντες που προβλέπονται από τις
σχετικές διατάξεις του αρ. 36 του ν. 4485/2017.
Άρθρο 9
Υλικοτεχνική Υποδομή
Το Τμήμα Ιστορίας και Αρχαιολογίας του Πανεπιστημίου Ιωαννίνων διασφαλίζει την επάρκεια και την ποιότητα
του αναγκαίου κτηριακού και υλικοτεχνικού εξοπλισμού
για τη λειτουργία του Π.Μ.Σ. «Βυζαντινές Σπουδές» καθώς και τη δυνατότητα κάλυψης αυτών με νόμιμους πό-
ρους (βλ. ανωτ. αναλυτικός προϋπολογισμός - αναλυτικό
λειτουργικό κόστος).
Ως χώροι διεξαγωγής της διδασκαλίας του Π.Μ.Σ.
«Βυζαντινές Σπουδές» ορίζονται: 1. Το Αναγνωστήριο
του Τομέα Αρχαιολογίας και Ιστορίας της Τέχνης, 2. Η αίθουσα σεμιναρίων του Τομέα Αρχαιολογίας και Ιστορίας
της Τέχνης, 3. Η αίθουσα του εργαστηρίου Βυζαντινής
Ιστορίας, και 4. Η αίθουσα σεμιναρίων του Τομέα Αρχαίας
και Μεσαιωνικής Ιστορίας.
Στο Αναγνωστήριο του Τομέα Αρχαιολογίας και Ιστορίας της Τέχνης υπάρχουν οι κατάλληλες υποδομές για την
αρχειοθέτηση υλικού τεκμηρίωσης (Σχεδιοθήκες κ.τ.λ.)
καθώς και χώρος μελέτης ειδικής βιβλιογραφίας και ηλεκτρονική υποδομή για την διευκόλυνση της έρευνας. Η
αίθουσες σεμιναρίων των Τομέων Αρχαίας και Μεσαιωνικής Ιστορίας και Αρχαιολογίας και Ιστορίας της Τέχνης,
διαθέτουν οπτικοακουστικό σύστημα διδασκαλίας.
Άρθρο 10
Χρονική Διάρκεια
Το Π.Μ.Σ. «Βυζαντινές Σπουδές» του Τμήματος Ιστορίας και Αρχαιολογίας του Πανεπιστημίου Ιωαννίνων θα
λειτουργήσει έπειτα από την επανίδρυση του, από το
ακαδημαϊκό έτος 2018-9 έως και το ακαδημαϊκό έτος
2022-2023.
Άρθρο 11
Κόστος Λειτουργίας
Το ετήσιο κόστος λειτουργίας του Π.Μ.Σ. «Βυζαντινές
Σπουδές» του Τμήματος Ιστορίας και Αρχαιολογίας της
Φιλοσοφικής Σχολής του Πανεπιστημίου Ιωαννίνων
ανέρχεται στο ποσό των 12.000 ευρώ, το οποίο αναλύεται ως εξής:
Κατηγορία Δαπανών
Ετήσιο
Κόστος (€)
Αγορά/συντήρηση/αναβάθμιση
εξοπλισμού
2.000
Προμήθεια/δικαιώματα χρήσης
λογισμικού και βάσεων δεδομένων
1.000
Αγορά εκπαιδευτικού υλικού/βιβλίων
5.000
Δαπάνες Μετακίνησης (διδασκόντων
και προσκεκλημένων)
1.500
Αναλώσιμα – Γραφική ύλη
1.000
Λοιπές δαπάνες όπως έξοδα
δημοσιότητας, οργάνωσης συνεδρίων
και δαπάνες εργασιών πεδίου
1.500
Γενικό σύνολο
12.000
Το ανωτέρω κόστος λειτουργίας του Π.Μ.Σ. θα καλυφθεί από τον τακτικό προϋπολογισμό του Πανεπιστημί-
ου Ιωαννίνων, από χρηματοδότηση από το Υπουργείο
Παιδείας, Έρευνας και Θρησκευμάτων, από μέρος των
εσόδων των Ειδικών Λογαριασμών Κονδυλίων Έρευνας
(Ε.Λ.Κ.Ε.) των Α.Ε.Ι., από ιδίους πόρους (ερευνητικούς
φορείς, ερευνητικά προγράμματα, χορηγίες, δωρεές κτλ)
και από κάθε άλλη νόμιμη πράξη, όπως οροθετείται στην
περίπτωση α΄της παρ. 1. Του άρθρου 14 του ν. 4270/2014
(ΦΕΚ 143/Α΄/28.6.2014).
Δεν προβλέπεται καταβολή τελών φοίτησης από τους
Μεταπτυχιακούς φοιτητές του εν λόγω Π.Μ.Σ.
Άρθρο 12
Μεταβατικές Διατάξεις
Οι μεταπτυχιακοί φοιτητές που έχουν εγγραφεί έως και
το Ακαδημαϊκό Έτος 2017-2018 θα ολοκληρώσουν τις
σπουδές τους σύμφωνα με τις ισχύουσες πριν την έναρΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1796/21.05.2018
ξη του ν. 4485/2017 (ΦΕΚ 114/Α΄/4.8.2017) διατάξεις,
σύμφωνα με το άρθρο 85 παρ. 2(β) του ν. 4485/2017.
Όσα θέματα δεν ρυθμίζονται στην παρούσα απόφαση
θα ρυθμίζονται από τον Κανονισμό Μεταπτυχιακών
Σπουδών και από τα αρμόδια όργανα, σύμφωνα με την
κείμενη νομοθεσία.
B. Εσωτερικός Κανονισμός Λειτουργίας
του Προγράμματος Μεταπτυχιακών Σπουδών
«Βυζαντινές Σπουδές»
Άρθρο 1
Η Σύγκλητος του Πανεπιστημίου Ιωαννίνων στην υπ’
αριθμ. 1046/5/26.4.2018 Συνεδρία της έπειτα από εισήγηση της υπ’ αριθμ. 407/21.3.2018 Συνέλευσης του
Τμήματος Ιστορίας και Αρχαιολογίας της Φιλοσοφικής
Σχολής του Πανεπιστημίου Ιωαννίνων, ενέκρινε τον ακόλουθο Κανονισμό Μεταπτυχιακών Σπουδών, σύμφωνα
με τις διατάξεις του ν. 4485/2017, καθώς και τις ισχύουσες διατάξεις προγενέστερων νόμων, όπως ισχύουν.
Άρθρο 2
Αντικείμενο και Σκοπός
1. Το Πρόγραμμα Μεταπτυχιακών Σπουδών (Π.Μ.Σ.)
«Βυζαντινές Σπουδές», στο οποίο συμμετέχουν οι Τομείς
α) Αρχαίας και Μεσαιωνικής Ιστορίας και β) Αρχαιολογίας και Ιστορίας της Τέχνης του Τμήματος Ιστορίας και
Αρχαιολογίας της Φιλοσοφικής Σχολής του Πανεπιστημίου Ιωαννίνων, παρέχει σε επιλεγμένους πτυχιούχους
συστηματικές και ειδικές σπουδές, οι οποίες οδηγούν
στην απόκτηση Διπλώματος Μεταπτυχιακών Σπουδών
(Δ.Μ.Σ.). Το Π.Μ.Σ. εξειδικεύεται στις ακόλουθες κατευθύνσεις: Βυζαντινή Ιστορία και Βυζαντινή Αρχαιολογία.
2. Θα επιδιωχθεί, ώστε στο μέλλον το Π.Μ.Σ. «Βυζαντινές Σπουδές» να μετατραπεί σε Πρόγραμμα Μεταπτυ-
χιακών Σπουδών σε συνεργασία με Πανεπιστήμια της
ημεδαπής και της αλλοδαπής.
3. Το Π.Μ.Σ. στοχεύει στην προαγωγή της γνώσης
και την ανάπτυξη της έρευνας μέσω της διαμόρφωσης
ειδικών επιστημόνων στα γνωστικά αντικείμενα της
Βυζαντινής Ιστορίας και της Βυζαντινής Αρχαιολογίας.
Ως εκ τούτων, το Πρόγραμμα επιδιώκει την πολυδιάστατη εξέταση ποικίλων φαινομένων του αρχαίου κό-
σμου, μέσα από μια διαχρονική προσέγγιση, από την
τους πρώιμους Βυζαντινούς χρόνους έως το τέλος της
Βυζαντινής Αυτοκρατορίας αλλά και την επιβίωση του
Βυζαντινού Πολιτισμού κατά την Οθωμανική περίοδο,
με διεπιστημονική αντίληψη.
4. Οι βασικοί άξονες του προγράμματος σπουδών συνοψίζονται ως εξής:
• Υψηλού επιπέδου Μεταπτυχιακές Σπουδές.
• Εξειδικευμένη και εις βάθος κατάρτιση στους ως άνω
επιστημονικούς κλάδους και στις σύγχρονες εξελίξεις
των αρχαιογνωστικών σπουδών.
• Προώθηση νέων τεχνολογιών στην έρευνα και μελέτη
των αρχαιογνωστικών επιστημών.
• Δημιουργία επιστημόνων με τις απαιτούμενες δεξιότητες για επαγγελματική αποκατάσταση στον ακαδη-
μαϊκό, δημόσιο και ιδιωτικό τομέα.
• Επαρκής κατάρτιση, η οποία θα οδηγεί περαιτέρω σε
σπουδές επιπέδου διδακτορικής διατριβής.
5. Αυτονόητη είναι η ευθύνη των μελών που συναπαρτίζουν το Π.Μ.Σ. να προωθούν την ποιότητα, τη νέα
γνώση και τα επιτεύγματα των επιστημονικών τομέων
που θεραπεύουν.
6. Το Π.Μ.Σ. «Βυζαντινές Σπουδές» δεν απαιτεί τέλη
φοίτησης.
Άρθρο 3
Μεταπτυχιακοί τίτλοι
Το Π.Μ.Σ. «Βυζαντινές Σπουδές» απονέμει:
Δίπλωμα Μεταπτυχιακών Σπουδών στις εξής δύο (2)
κατευθύνσεις:
α) Βυζαντινής Ιστορίας.
β) Βυζαντινής Αρχαιολογίας και Τέχνης.
Άρθρο 4
Όργανα Διοίκησης του Π.Μ.Σ.
1. Για την οργάνωση και λειτουργία του Π.Μ.Σ. αρμόδια
όργανα είναι τα εξής:
α) η Σύγκλητος του Πανεπιστημίου Ιωαννίνων.
β) η Συνέλευση του Τμήματος Ιστορίας και Αρχαιολογίας.
γ) η Συντονιστική Επιτροπή (Σ.Ε.) του Π.Μ.Σ.
δ) η Επιτροπή Μεταπτυχιακών Σπουδών του Πανεπιστημίου Ιωαννίνων.
ε) ο Διευθυντής του Π.Μ.Σ.
2. Η Σύγκλητος είναι το αρμόδιο όργανο για θέματα
ακαδημαϊκού, διοικητικού και οικονομικού χαρακτήρα
των Π.Μ.Σ. του Πανεπιστημίου Ιωαννίνων. Επίσης η Σύγκλητος ασκεί όσες αρμοδιότητες, σχετικά με τα Π.Μ.Σ.,
δεν ανατίθενται από τον νόμο ειδικώς σε άλλα όργανα.
3. Η Συνέλευση του Τμήματος Ιστορίας και Αρχαιολογίας έχει τις έξης αρμοδιότητες:
α) εισηγείται στη Σύγκλητο διά της Επιτροπής Μεταπτυχιακών Σπουδών της παραγράφου 5 του αρ. 32 του
ν. 4485/2017, για την αναγκαιότητα ίδρυσης Π.Μ.Σ., σύμφωνα με το αρ. 32 του ν. 4485/2017.
β) ορίζει τα μέλη της Σ.Ε. του Π.Μ.Σ.
γ) κατανέμει το διδακτικό έργο μεταξύ των διδασκόντων του Π.Μ.Σ.
δ) συγκροτεί επιτροπές επιλογής ή εξέτασης των υποψηφίων μεταπτυχιακών φοιτητών.
ε) διαπιστώνει την επιτυχή ολοκλήρωση της φοίτησης
προκειμένου να απονεμηθεί Δ.Μ.Σ.
στ) ασκεί κάθε άλλη αρμοδιότητα που προβλέπεται
από την κείμενη νομοθεσία.
4. Η συντονιστική επιτροπή (Σ.Ε.) του Π.Μ.Σ. απαρτίζεται από πέντε (5) μέλη Δ.Ε.Π. του Τμήματος Ιστορίας και
Αρχαιολογίας, οι οποίοι έχουν αναλάβει μεταπτυχιακό
έργο και εκλέγονται από την Συνέλευση του Τμήματος
για διετή θητεία. Η θητεία του Διευθυντή της Σ.Ε. μπορεί να ανανεωθεί μία φορά. Η Σ.Ε. είναι αρμόδια για την
παρακολούθηση και τον συντονισμό της λειτουργίας
του Π.Μ.Σ.
5. Η Επιτροπή Μεταπτυχιακών Σπουδών του Πανεπιστημίου Ιωαννίνων, η οποία αποτελείται από τον αντι-
πρύτανη Ακαδημαϊκών Υποθέσεων, ο οποίος εκτελεί και
χρέη Προέδρου και τους Κοσμήτορες των Σχολών του
Πανεπιστημίου Ιωαννίνων ως μέλη. Έχει τις αρμοδιόΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1796/21.05.2018
τητες που προβλέπονται από την παρ. 5 του αρ. 32 του
ν. 4485/2017.
6. Ο Διευθυντής του Π.Μ.Σ. είναι μέλος της Σ.Ε. και ορίζεται μαζί με τον Αναπληρωτή του, με απόφαση της Συ-
νέλευσης του Τμήματος για διετή θητεία. Προεδρεύει της
Σ.Ε., είναι μέλος Δ.Ε.Π. πρώτης βαθμίδας ή της βαθμίδας
του Αναπληρωτή, είναι του ιδίου ή συναφούς γνωστικού
αντικειμένου με το γνωστικό αντικείμενο του Π.Μ.Σ. και
ασκεί τα καθήκοντα που ορίζονται από το παρόντα κανονισμό μεταπτυχιακών σπουδών. Ο Διευθυντής του Π.Μ.Σ.
εισηγείται στα αρμόδια όργανα του Πανεπιστημίου Ιωαννίνων για κάθε θέμα που αφορά στην αποτελεσματι-
κή λειτουργία του Π.Μ.Σ. Ο Διευθυντής του Π.Μ.Σ. δεν
μπορεί να έχει περισσότερες από δύο (2) συνεχόμενες
θητείες.
7. Το έργο της Σ.Ε. υποστηρίζεται από τη Γραμματεία
του Τμήματος, όπου τηρείται Αρχείο Μεταπτυχιακών
φοιτητών του Τμήματος, το οποίο περιλαμβάνει:
α) Βιβλίο Μητρώου.
β) Δελτία ατομικών στοιχείων και προόδου.
γ) Βιβλίο Διπλωματούχων.
Άρθρο 5
Eπιλoγή Mεταπτυχιακών Φοιτητών
1. Στο Π.Μ.Σ «Βυζαντινές Σπουδές» γίνονται δεκτοί κάτοχοι του πρώτου κύκλου σπουδών Α.Ε.Ι. της ημεδαπής ή
ομοταγών αναγνωρισμένων Ιδρυμάτων της αλλοδαπής
συναφούς ή συγγενούς γνωστικού αντικειμένου με το
γνωστικό αντικείμενο του Π.Μ.Σ., κατά τα οριζόμενα από
το άρθρο 1, του ν. 4485/2017. Πτυχιούχοι μη συγγενών
Τμημάτων γίνονται δεκτοί με την επιπλέον υποχρέωση
κατά τη διάρκεια του πρώτου έτους σπουδών να παρακολουθήσουν και να εξεταστούν επιτυχώς σε δυο μαθή-
ματα της κατεύθυνσής τους και ένα της άλλης, τα οποία
θα τους ορίζονται από τη Σ.Ε.
2. Η εισαγωγή μεταπτυχιακών φοιτητών στο Π.Μ.Σ.
πραγματοποιείται με προκήρυξη συγκεκριμένου αριθμού θέσεων, όπως αυτές ορίζονται στην επόμενη πα-
ράγραφο. Η απόφαση για την προκήρυξη νέων θέσεων
μεταπτυχιακών φοιτητών λαμβάνεται σε συνεδρία της
Συνέλευσης του Τμήματος κατά το μήνα Ιούνιο κάθε
έτους. Οι εισαγωγικές εξετάσεις διενεργούνται κατά το
πρώτο δεκαπενθήμερο του Οκτωβρίου κάθε έτους.
3. Η κατανομή των θέσεων εισακτέων ανά κατεύθυνση,
κατά μέγιστον έχει ως εξής:
Κατεύθυνση Βυζαντινής Ιστορίας: Δέκα (10) θέσεις.
Κατεύθυνση Βυζαντινής Αρχαιολογίας και Τέχνης:
Δέκα (10) θέσεις.
4. Το Τμήμα δημοσιεύει προκήρυξη για την πλήρωση
θέσεων Π.Μ.Σ. κάθε χρόνο.
5. Η επιλογή των εισακτέων στο Π.Μ.Σ. γίνεται από
επιτροπή Καθηγητών που συγκροτείται με απόφαση της
Συνέλευσης του Τμήματος έπειτα από πρόταση της Σ.Ε. Ο
πίνακας επιτυχόντων επικυρώνεται από την Συνέλευση
του Τμήματος.
6. Απαραίτητη προϋπόθεση για την κατάθεση αίτησης
υποψηφιότητας, είναι, κατ’ ελάχιστη απαίτηση, ο βαθμός
πτυχίου «Λίαν Καλώς» ή τουλάχιστον μέσος όρος βαθμών μαθημάτων Βυζαντινής Ιστορίας, Βυζαντινής Αρχαι-
ολογίας και Βυζαντινής Φιλολογίας «Λίαν Καλώς» (6,50)
καθώς και πτυχίο ή γνώση Αγγλικής γλώσσας επιπέδου
Β2. Για την επιλογή συνεκτιμώνται εκτός της γραπτής
εξέτασης, η βαθμολογία στα μαθήματα που είναι σχετικά με το γνωστικό αντικείμενο του Π.Μ.Σ., η γνώση και
άλλων ξένων γλωσσών καθώς και η σχετική ερευνητική
ή επαγγελματική δραστηριότητα του υποψηφίου.
7. Οι υποψήφιοι για ένταξη στο Π.Μ.Σ. πρέπει εντός
προθεσμίας τριάντα εργάσιμων ημερών από την ημερομηνία δημοσιοποίησης της προκήρυξης, να καταθέσουν
σχετική αίτηση στη Γραμματεία του Τμήματος. Η αίτηση
θα πρέπει να συνοδεύεται από:
α. Βιογραφικό σημείωμα του υποψηφίου (το οποίο θα
περιλαμβάνει και ενδελεχή αυτό-αξιολόγηση του ενδιαφέροντος του υποψηφίου για το Π.Μ.Σ, καθώς και οποιο-
δήποτε άλλο έγγραφο που τεκμηριώνει επιστημονικές
δραστηριότητες του υποψηφίου).
β. Αντίγραφα πτυχίων (περιλαμβάνεται και πτυχίο ξένης γλώσσας σύμφωνα με την προηγούμενη παράγρα-
φο)και αναγνώριση ισοτιμίας (σε περίπτωση που το πτυχίο χορηγήθηκε από ομοταγές ίδρυμα του εξωτερικού).
γ. Αντίγραφο αναλυτικής βαθμολογίας.
δ. Φωτοτυπία ταυτότητας.
8. Η αξιολόγηση των υποψηφίων στις δυο κατευθύνσεις θα πραγματοποιείται με:
α. Γραπτές εξετάσεις στη Βυζαντινή Ιστορία για την
κατεύθυνση Βυζαντινή Ιστορία και στη Βυζαντινή Αρχαιολογία για την κατεύθυνση Βυζαντινή Αρχαιολογία
και Τέχνη καθώς και προφορική εξέταση σε ξενόγλωσσο
κείμενο συναφές ως προς το γνωστικό αντικείμενο της
κατεύθυνσης, το οποίο θα αξιολογείται επιτυχώς ή όχι.
β. Προφορική συνέντευξη.
Οι ενότητες και οι επιστημονικοί χώροι, στους οποίους
θα εξετάζονται οι υποψήφιοι θα ανακοινώνονται κάθε
Ακαδημαϊκό Έτος με την προκήρυξη των θέσεων.
9. Η επιλογή των Μεταπτυχιακών φοιτητών και στις
δυο κατευθύνσεις θα γίνεται με συνεκτίμηση των ακόλουθων κριτηρίων, ποσοστιαία:
α. Γραπτές εξετάσεις 50%
β. Προφορική συνέντευξη 10%
γ. Βαθμός πτυχίου 20%
δ. Βαθμολογία στα μαθήματα που είναι σχετικά με το
γνωστικό αντικείμενο του Π.Μ.Σ. 20%
10. Τις εισαγωγικές εξετάσεις του Π.Μ.Σ. διοργανώνει
Επιτροπή Εξετάσεων, η οποία συγκροτείται επί τούτου
από τη Συνέλευση του Τμήματος μετά από εισήγηση
της Σ.Ε. του Π.Μ.Σ.. Η τελική επιλογή των υποψηφίων
εγκρίνεται από τη Συνέλευση του Τμήματος μετά από
εισήγηση της Σ.Ε. του Π.Μ.Σ.
11. Τα μέλη των κατηγοριών Ε.Ε.Π, καθώς και Ε.ΔΙ.Π.
και Ε.Τ.Ε.Π. που πληρούν τις προϋποθέσεις του πρώτου εδαφίου της παραγράφου 1, του άρθρου 34 του
ν. 4485/2017, μπορούν μετά από αίτησή τους να εγγραφούν ως υπεράριθμοι, και μόνο ένας κατ’ έτος και
ανά Π.Μ.Σ., σύμφωνα με τους ειδικότερους όρους που
προβλέπονται στο άρθρο 45 του ν. 4485/2017, μόνο σε
Π.Μ.Σ. που οργανώνεται σε Τμήμα του Ιδρύματος όπου
υπηρετούν, το οποίο είναι συναφές με το αντικείμενο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1796/21.05.2018
του τίτλου σπουδών και του έργου που επιτελούν στο
οικείο ίδρυμα.
12. Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται και για τους
φοιτητές του πρώτου κύκλου σπουδών, πλην του δικαιώματος παροχής δωρεάν διδακτικών συγγραμμάτων.
Τα Ιδρύματα υποχρεούνται να εξασφαλίζουν στους φοιτητές με αναπηρία ή/και ειδικές εκπαιδευτικές ανάγκες
προσβασιμότητα στα προτεινόμενα συγγράμματα και
τη διδασκαλία.
13. Δ.Μ.Σ δεν απονέμεται σε φοιτητή του οποίου ο
τίτλος σπουδών πρώτου κύκλου από ίδρυμα της αλλοδαπής δεν έχει αναγνωριστεί από το Διεπιστημονικό Οργα-
νισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), σύμφωνα με το ν. 3328/2005 (Α΄ 80).
Άρθρο 6
Χορήγηση Υποτροφιών
1. Σε κάθε περίπτωση που απαιτηθεί διαδικασία επιλογής υποψηφίων για υποτροφία, η επιλογή των δικαι-
ούχων γίνεται βάσει Ακαδημαϊκών κριτηρίων. Ως Ακαδημαϊκά κριτήρια ορίζονται:
α. Η κατάταξη εισαγωγής στο Π.Μ.Σ., για τους πρωτοετείς φοιτητές.
β. Η επίδοση στα μαθήματα του Π.Μ.Σ. για τους δευτεροετείς φοιτητές.
Άρθρο 7
Διδακτικό προσωπικό - Διδασκαλία Εξέταση Mεταπτυχιακών Μαθημάτων
1. Το διδακτικό προσωπικό του Π.Μ.Σ. ορίζεται, σύμφωνα με το άρθρο 36 του ν. 4485/2017.
2. Στην εκπαιδευτική διαδικασία του Π.Μ.Σ., εκτός από
την παρακολούθηση και εξέταση των μεταπτυχιακών
μαθημάτων και την εκπόνηση διπλωματικής εργασίας,
περιλαμβάνονται: εκπαιδευτικές εκδρομές, επιτόπιες
έρευνες, επισκέψεις σε μουσεία και συλλογές, επισκέψεις
σε ανασκαφές, καθώς και κάθε άλλη δραστηριότητα που
ενισχύει το εκπαιδευτικό και ερευνητικό έργο του Π.Μ.Σ.
3. Οι μεταπτυχιακοί φοιτητές του Π.Μ.Σ. οφείλουν να
παρακολουθήσουν και να περατώσουν επιτυχώς κύκλο
μεταπτυχιακών μαθημάτων δύο ακαδημαϊκών ετών, ήτοι
τεσσάρων εξαμήνων σύμφωνα με το πρόγραμμα μαθημάτων. Το αναλυτικό περιεχόμενο των μαθημάτων
περιλαμβάνεται στον Οδηγό Σπουδών του Τμήματος
με μέριμνα της Σ.Ε. του Π.Μ.Σ. Τα μαθήματα είναι εξαμηνιαία, όπως το εξάμηνο ορίζεται από το Ακαδημαϊκό
Ημερολόγιο της Σχολής. Η φοίτηση στα μαθήματα-σεμινάρια του Π.Μ.Σ. είναι υποχρεωτική.
4. Η εξέταση των μαθημάτων πραγματοποιείται με την
εκπόνηση εργασιών. Ο μεταπτυχιακός φοιτητής υποχρεούται να τις καταθέτει στον διδάσκοντα, πριν από
τη λήξη του εκάστοτε Ακαδημαϊκού εξαμήνου, οπότε
διδάσκεται το μάθημα, όπως αυτό ορίζεται από το Ακαδημαϊκό ημερολόγιο της Σχολής. Ως βάση θεωρείται ο
βαθμός επτά (7). Μη παράδοση εργασίας από μέρους
του μεταπτυχιακού φοιτητή εντός της περιόδου που ορίζεται παραπάνω συνιστά αποτυχία στο εν λόγω μάθημα.
5. Η αρνητική επίδοση σε ένα μάθημα συνεπάγεται
αντικατάσταση του μαθήματος με άλλο μάθημα του
Π.Μ.Σ.
6. Η επιτυχής περάτωση του κύκλου μεταπτυχιακών
σπουδών πρέπει να ολοκληρωθεί, το αργότερο εντός
τεσσάρων Ακαδημαϊκών εξαμήνων από την εγγραφή
του φοιτητή στο Π.Μ.Σ. προσαυξημένο κατά δύο εξάμηνα, συμπεριλαμβανομένου και του χρόνου εκπόνησης
διπλωματικής εργασίας. Αν, μετά την παρέλευση της
προηγούμενης προθεσμίας, ο μεταπτυχιακός φοιτητής
δεν έχει ολοκληρώσει επιτυχώς όλες τις προβλεπόμενες
υποχρεώσεις του, προκειμένου να λάβει Δ.Μ.Σ., κρίνεται από τη Συνέλευση του Τμήματος, μετά από σχετική
εισήγηση της Σ.Ε., το ερώτημα περί της συνέχισης των
μεταπτυχιακών του σπουδών ή της διαγραφής του από
το Π.Μ.Σ.
7. Αν ο μεταπτυχιακός φοιτητής αποτύχει στην εξέταση μαθήματος ή μαθημάτων, σύμφωνα με όσα ορίζονται
στον παρόντα Κ.Μ.Σ. θεωρείται ότι δεν έχει ολοκληρώσει
επιτυχώς το Π.Μ.Σ. και εξετάζεται, ύστερα από αίτησή
του, από τριμελή επιτροπή μελών Δ.Ε.Π. της Σχολής, οι
οποίοι έχουν το ίδιο ή συναφές γνωστικό αντικείμενο
με το εξεταζόμενο μάθημα και ορίζονται από τη Συνέλευση του Τμήματος Ιστορίας και Αρχαιολογίας. Από την
εξέταση εξαιρείται ο υπεύθυνος της εξέτασης διδάσκων.
8. Σύμφωνα με το αρ. 33, παρ. 2, του ν. 4485/2017,
δίνεται η δυνατότητα μερικής φοίτησης σε εργαζόμενους φοιτητές και στις εξαιρετικές περιπτώσεις και για
μη εργαζόμενους φοιτητές. Σε όλες τις περιπτώσεις η
διάρκειά της, δεν υπερβαίνει το διπλάσιο της, κατά την
παράγραφο 6,ανώτατης διάρκειας φοίτησης του παρόντος Κ.Μ.Σ.
9. Σύμφωνα με το αρ. 33, παρ. 3, του ν. 4485/2017, παρέχεται η δυνατότητα προσωρινής αναστολής σπουδών,
που δεν υπερβαίνει τα δύο (2) συνεχόμενα εξάμηνα. Τα
εξάμηνα αναστολής της φοιτητικής ιδιότητας δεν προσμετρώνται στην προβλεπόμενη από την παρ. 6, ανώ-
τατη διάρκεια φοίτησης, του παρόντος Κ.Μ.Σ.
10. Στο Π.Μ.Σ. «Βυζαντινές Σπουδές», δεν εφαρμόζεται,
διδασκαλία με μέσα εξ αποστάσεως εκπαίδευσης.
Άρθρο 8
Πρόγραμμα Σπουδών
Το πρόγραμμα σπουδών του Π.Μ.Σ. Βυζαντινές Σπουδές, ανά κατεύθυνση ορίζεται ως εξής:
1. Κατεύθυνση: «Βυζαντινή Ιστορία»
Το ακαδημαϊκό πρόγραμμα της κατεύθυνσης «Βυζαντινή Ιστορία» περιλαμβάνει υποχρεωτικά μαθήματα.
Για την ολοκλήρωση του προγράμματος σπουδών συνολικού αριθμού 120 ECTS και την απονομή του Διπλώ-
ματος Μεταπτυχιακών Σπουδών (Δ.Μ.Σ.) απαιτείται η
παρακολούθηση: α) Δύο υποχρεωτικών μαθημάτων
ανά εξάμηνο σπουδών δηλαδή συνολικά έξι μαθημάτων. Από αυτά τα τέσσερα (4) είναι Βυζαντινής Ιστορίας,
ένα (1) Βυζαντινής Αρχαιολογίας και ένα (1) Βυζαντινής
Φιλολογίας. δ) Η εκπόνηση της υποχρεωτικής διπλωματικής εργασίας κατά τη διάρκεια του τέταρτου εξαμήνου
σπουδών.
Το αναλυτικό Πρόγραμμα Μαθημάτων ανά εξάμηνο
ορίζεται ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1796/21.05.2018
1ο Έτος
Α’ Εξάμηνο
1. Υποχρεωτικό Μάθημα 15 E.C.T.S.
2. Υποχρεωτικό Μάθημα 15 E.C.T.S.
Β’ Εξάμηνο
3. Υποχρεωτικό Μάθημα 15 E.C.T.S.
4. Υποχρεωτικό Μάθημα 15 E.C.T.S.
ΣΥΝΟΛΟ 60 E.C.T.S.
2ο Έτος
Γ’ Εξάμηνο
5. Υποχρεωτικό Μάθημα 15 E.C.T.S.
6. Υποχρεωτικό Μάθημα 15 E.C.T.S.
Δ’ Εξάμηνο
6. Εκπόνηση και Υποστήριξη Μεταπτυχιακής Διπλωματικής Εργασίας 30 E.C.T.S.
ΣΥΝΟΛΟ 60 E.C.T.S.
ΓΕΝΙΚΟ ΣΥΝΟΛΟ Π.Μ.Σ. 120 E.C.T.S.
2. Κατεύθυνση: «Βυζαντινή Αρχαιολογία και Τέχνη»
Το ακαδημαϊκό πρόγραμμα της κατεύθυνσης «Βυζαντινή Αρχαιολογία» περιλαμβάνει υποχρεωτικά μαθή-
ματα. Για την ολοκλήρωση του προγράμματος σπουδών
συνολικού αριθμού 120 ECTS και την απονομή του Διπλώματος Μεταπτυχιακών Σπουδών (Δ.Μ.Σ.) απαιτείται
η παρακολούθηση: α) Δύο υποχρεωτικών μαθημάτων
ανά εξάμηνο σπουδών δηλαδή συνολικά έξι μαθημάτων.
Από αυτά τα τέσσερα (4) είναι Βυζαντινής Αρχαιολογίας,
ένα (1) Βυζαντινής Ιστορίας και ένα (1) Βυζαντινής Φιλολογίας. δ) Η εκπόνηση της υποχρεωτικής διπλωματι-
κής εργασίας κατά τη διάρκεια του τέταρτου εξαμήνου
σπουδών.
Το αναλυτικό Πρόγραμμα Μαθημάτων ανά εξάμηνο
ορίζεται ως εξής:
1ο Έτος
Α’ Εξάμηνο
1. Υποχρεωτικό Μάθημα 15 E.C.T.S.
2. Υποχρεωτικό Μάθημα 15 E.C.T.S.
Β’ Εξάμηνο
3. Υποχρεωτικό Μάθημα 15 E.C.T.S.
4. Υποχρεωτικό Μάθημα 15 E.C.T.S.
ΣΥΝΟΛΟ 60 E.C.T.S.
2ο Έτος
Γ’ Εξάμηνο
5. Υποχρεωτικό Μάθημα 15 E.C.T.S.
6. Υποχρεωτικό Μάθημα 15 E.C.T.S.
Δ’ Εξάμηνο
6. Εκπόνηση και Υποστήριξη Μεταπτυχιακής Διπλωματικής Εργασίας 30 E.C.T.S.
ΣΥΝΟΛΟ 60 E.C.T.S.
ΓΕΝΙΚΟ ΣΥΝΟΛΟ Π.Μ.Σ. 120 E.C.T.S.
Θεματικά πεδία μαθημάτων:
Α) Βυζαντινή Ιστορία: (Θεσμοί, Δίκαιο, Εκκλησία, Κοινωνία, Διοίκηση και Οικονομία, Παιδεία, Εξωτερική Πο-
λιτική, Ιστορική Γεωγραφία, Σχέσεις με άλλους λαούς και
Βοηθητικές Επιστήμες)
Β) Βυζαντινή Αρχαιολογία και Τέχνη: (Αρχιτεκτονική,
Μνημειακή Ζωγραφική, Εικόνες, Εικονογραφημένα Χειρόγραφα, Μικροτεχνία, Γλυπτική, Μνημειακή Τοπογρα-
φία, Κοπτική Τέχνη, Μεταβυζαντινή Τέχνη, Αλληλεπιδράσεις με την Τέχνη άλλων λαών και Βοηθητικές Επιστήμες)
Γ) Βυζαντινή Φιλολογία: (Ιστοριογραφία- Χρονογραφία, Επιστολογραφία, Κριτική και Έκδοση κειμένων, Αγι-
ολογία, Ποίηση και Υμνογραφία)
3. Γενικές διατάξεις για τα Προγράμματα Σπουδών των
δύο κατευθύνσεων
α. Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές. Η διαδικασία αξιολόγησης
εμπίπτει στο πλαίσιο της σχετικής διαδικασίας, όπως
αυτή έχει ορισθεί από την ΜΟ.ΔΙ.Π. του Πανεπιστημίου
Ιωαννίνων.
Άρθρο 9
Εκπόνηση Διπλωματικής Εργασίας
1. Η Σ.Ε., ύστερα από αίτηση του υποψηφίου για εκπόνηση διπλωματικής εργασίας, στην οποία αναγράφεται
ο προτεινόμενος τίτλος της διπλωματικής εργασίας, ο
προτεινόμενος επιβλέπων και επισυνάπτεται περίληψη
της προτεινόμενης εργασίας, ορίζει τον επιβλέποντα αυτής και συγκροτεί την τριμελή εξεταστική επιτροπή για
την έγκριση της εργασίας, ένα από τα μέλη της οποίας
είναι και ο επιβλέπων.
2. Με απόφαση της Σ.Ε. ορίζεται η γλώσσα συγγραφής
της μεταπτυχιακής διπλωματικής εργασίας η οποία μπορεί να είναι και διάφορη της Ελληνικής.
3. Η μεταπτυχιακή διπλωματική εργασία σε όλες τις
κατευθύνσεις κατατίθεται σε έντυπη και ηλεκτρονική
μορφή (PDF). Η έκτασή της ορίζεται έως 30.000 λέξεις
(κείμενο, υποσημειώσεις, βιβλιογραφία), με εξαίρεση τα
παραρτήματα. Πρέπει να είναι γραμμένη με χαρακτήρες
μεγέθους 12, σε 1,5 διάστιχο, με κανονικά περιθώρια και
τυπωμένο σε σελίδες μονής όψης.
4. Ο υποψήφιος υποστηρίζει το θέμα της εργασίας του
δημόσια ενώπιον της Εξεταστικής Επιτροπής, η οποία
στη συνέχεια κρίνει την επιστημονική ορθότητα και αρτιότητα της εργασίας.
5. Τόπος παρουσίασης της μεταπτυχιακής διπλωματικής εργασίας είναι το Πανεπιστήμιο Ιωαννίνων.
6. Οι μεταπτυχιακές διπλωματικές εργασίες, εφόσον
εγκριθούν από την εξεταστική επιτροπή, αναρτώνται
υποχρεωτικά στο διαδικτυακό τόπο της οικείας Σχολής,
σύμφωνα με το αρ. 34, παρ. 5 του ν. 4485/2017.
7. Η Διπλωματική Εργασία πρέπει να είναι πρωτότυπη.
Ο μεταπτυχιακός φοιτητής, καταθέτοντας την διπλωματική εργασία για την απόκτηση του Δ.Μ.Σ., υποχρε-
ούται να αναφέρει το έργο και τις απόψεις άλλων, που
χρησιμοποίησε. Η αντιγραφή αποτελεί σοβαρό ακαδημαϊκό παράπτωμα. Λογοκλοπή θεωρείται η αντιγραφή
εργασίας άλλου συγγραφέα, καθώς και η χρησιμοποίηση
εργασίας άλλου συγγραφέα, δημοσιευμένης ή όχι, χωρίς
την δέουσα αναφορά. Η παράθεση οποιουδήποτε υλικού τεκμηρίωσης, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος
Ιστορίας και Αρχαιολογίας για διαγραφή του ή αφαίρεση
του τίτλου εκ των υστέρων.
Άρθρο 10
Απόκτηση και Απονομή Δ.Μ.Σ.
1. Κάθε μεταπτυχιακός φοιτητής θεωρείται ότι έχει
λάβει Δ.Μ.Σ. όταν έχει περατώσει επιτυχώς τον προβλεπόμενο, από το πρόγραμμα σπουδών του Π.Μ.Σ. «Βυζα-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1796/21.05.2018
ντινές Σπουδές», κύκλο μεταπτυχιακών μαθημάτων, συμπεριλαμβανομένης και της εκπόνησης, μεταπτυχιακής
διπλωματικής εργασίας.
2. Η απονομή του Δ.Μ.Σ. πραγματοποιείται στις προγραμματισμένες, κατά το Ακαδημαϊκό ημερολόγιο της
Φιλοσοφικής Σχολής, τελετές ορκωμοσίας, του Τμήματος
Ιστορίας και Αρχαιολογίας, κατά τους μήνες Νοέμβριο,
Μάρτιο και Ιούλιο.
3. Ο τύπος του απονεμόμενου διπλώματος ορίζεται
από τον εσωτερικό κανονισμό λειτουργίας του Πανεπιστημίου Ιωαννίνων, καθώς και από τις σχετικές διατάξεις
του ν. 3374/2005, σχετικό με το παράρτημα διπλώματος,
όπως τροποποιήθηκαν και ισχύουν.
Η απόφαση αυτή θα δημοσιευθεί στην Εφημερίδα της
Κυβερνήσεως.
Iωάννινα, 27 Απριλίου 2018
Ο Πρύτανης
ΓΕΩΡΓΙΟΣ ΚΑΨΑΛΗΣ

[Source: 20180201796.pdf | Tokens: 31910]